Akhtar Hussain (professor)

Akhtar Hussain (1955–2024) var en norsk lege og professor som blant annet var spesialist i diabetes. 

Han var født i Bangladesh og kom som student til Norge i 1982 etter medisinstudier ved Universitetet i Dhaka i Bangladesh. Han ble norsk statsborger i 1990. Den første tiden i Norge arbeidet han på et hotell. Han tok en master-grad i folkehelse ved Senter for internasjonal helse, Universitetet i Bergen (UiB) og PhD-grad samme sted i 1995. 

Hans doktoravhandlingen handlet om A-vitaminmangel i Bangladesh  og bygde på omfattende feltstudier.Ny doktorgrad - Nattblindhet i Bangladesh - Universitetet i Bergen 1995 Han studerte også type 2 diabetes og ble en pioner i studier av såkalt «slank diabetes» som rammer de som har sultet som mindreårige. I 1997 kom han til Institutt for helse og samfunn ved Universitetet i Oslo (UiO) og spilte en nøkkelrolle i oppbyggingen av et master/PhD-program i internasjonal samfunnshelse. Hans vitenskapelige produksjon bygde på prosjekter i blant annet Norge, Bangladesh, Pakistan og Kina.Minneord i Aftenposten 29. juli 2024 

Hussain var professor ved Det medisinske fakultet ved UiO til 31. juli 2016. Han var visepresident for Den internasjonale diabetesføderasjonen (International Diabetes Federation – IDF) 2013–2015 og 2016–2017Hussain Akhtar UiO Institute of Health and SocietyAkhtar Hussein  International Diabetes Foundation Board og president fra 2022. Han var ansatt som professor ved Nord universitet i Bodø og var fra 2018 også professor ved Universidade Federal do Ceará i Brasil.   

I 2011 fikk han en pris av den nasjonale diabetesforeningen i Bangladesh for «sin langvarige innsats innenfor diabetesforskning».diabetespris til Akhtar, Anbjørg Kolaas, UiO Institutt for helse og samfunn, 25. oktober 2011, «Akhtar Hussain har fått en pris av den nasjonale diabetesforeningen i Bangladesh for sin langvarige innsats innenfor diabetesforskning.»

Han døde i 1. juli 2024 på tjenestereise for IDF i Brasil.

 Publikasjoner 
Hussain har publisert over 100 artikler i vitenskapelige tidsskrift.

 Referanser 
«Doktorgraden». Aftenposten morgen 6. desember 1995

 Eksterne lenker 
 Utgivelser i Bibsys

Kategori:Professorer ved Universitetet i Oslo
Kategori:Professorer ved Nord universitet